נאני

לואיס קרלוס אלמיידה דה קוניה (בפורטוגזית: Luís Carlos Almeida da Cunha; נולד ב-17 בנובמבר 1986 בפראיה, כף ורדה) המוכר בשם נאני, הוא כדורגלן פורטוגלי יליד כף ורדה. משחק בעמדת שחקן הכנף באדנה דמירספור.

קריירה

קריירת מועדונים 
נאני נולד באיי כף ורדה ועבר לפורטוגל עם משפחתו בגיל צעיר. גדל והתפתח בעיר אמדורה הסמוכה לליסבון, והחל את הקריירה שלו כשחקן צעיר במועדון המקומי של מסאמה, הפועל תחת פיקוח ליסבוני.

נאני ערך את הופעת הבכורה שלו במדי קבוצת ספורטינג ליסבון בעונת 2005/06, בה שותף ב-32 הופעות במדי הקבוצה וכבש חמישה שערים. בעונת 2006/07 שותף ב-29 משחקים וכבש חמישה שערים. באותה עונה הייתה שותף נאני בזכייתה של הקבוצה בגביע הפורטוגזי. כמו כן ערך נאני שש הופעות במסגרת ליגת האלופות בהן כבש שער אחד.

ביוני 2007 נרכש נאני על ידי מנצ'סטר יונייטד תמורת כ-17 מיליון ליש"ט וחתם על חוזה לחמש שנים.

ב-5 בספטמבר 2013 האריך את החוזה שלו במנצ'סטר יונייטד עד 2018. ב-19 באוגוסט 2014, הושאל נאני לעונה אחת לספורטינג ליסבון, בעסקה שכללה את העברת מגנה של ספורטינג ליסבון, מרקוס רוחו, למועדון האנגלי.

ב-6 ביולי 2015 חתם נאני בפנרבחצ'ה הטורקית עבור ארבעה מיליון אירו.

ב-5 ביולי 2016 חתם נאני בולנסיה תמורת 8.5 מיליון אירו.

ב-31 באוגוסט 2017 הושאל נאני ללאציו לעונה אחת.

ב-11 ביולי 2018 חזר נאני לקבוצת נעוריו ספורטינג ליסבון.

ב-18 בפברואר 2019 חתם נאני לשלוש שנים באורלנדו סיטי האמריקאית.

ב-14 בינואר 2022 חתם נאני לשנה וחצי בונציה, בה ערך הופעת בכורה יומיים לאחר מכן ובישל בתיקו 1-1 נגד אמפולי.

ב-11 ביולי 2022 חתם במלבורן ויקטורי.

ב-12 ביולי 2023 חתם באדנה דמירספור הטורקית.

קריירה בינלאומית 
נאני שותף במשחקי נבחרת פורטוגל הצעירה ושותף באליפות אירופה עד גיל 21 לשנת 2007, אשר נערכה בהולנד.

נאני ערך את הופעת הבכורה שלו במדי נבחרת פורטוגל הבוגרת ב-1 בספטמבר 2006 מול נבחרת דנמרק ואף כבש שער באותו המשחק.

ביורו 2016 היה שותף לזכיית נבחרת פורטוגל בטורניר. במהלך הטורניר כבש לזכות נבחרתו שלושה שערים ובישול אחד, כששער אחד כבש נאני בחצי גמר היורו נגד נבחרת ווילס ובכך עזר לנבחרתו להעפיל לגמר.

תארים 
 מנצ'סטר יונייטד
 ליגת האלופות - 2007/2008
 הליגה האנגלית - 2008, 2009, 2011, 2013
 גביע הליגה האנגלית - 2009, 2010
 מגן הקהילה - 2008, 2009, 2011, 2012, 2014
 אליפות העולם למועדונים - 2009

 ספורטינג ליסבון
 הגביע הפורטוגלי - 2007, 2015
 גביע הליגה הפורטוגלית - 2018/2019

 נבחרת פורטוגל
 יורו - 2016

קישורים חיצוניים

הערות שוליים

כדורגלנים פורטוגזים
קשרי כדורגל פורטוגזים
פראיה: כדורגלנים
כדורגלני ספורטינג ליסבון
כדורגלני מנצ'סטר יונייטד
כדורגלני פנרבחצ'ה
כדורגלני ולנסיה
כדורגלני לאציו
כדורגלני אורלנדו סיטי
כדורגלני ונציה
כדורגלני מלבורן ויקטורי
כדורגלני אדנה דמירספור
כדורגלני נבחרת פורטוגל
כדורגלני יורו 2008
כדורגלני יורו 2012
כדורגלני מונדיאל 2014
כדורגלני יורו 2016
כדורגלני גביע הקונפדרציות 2017
פורטוגזים שנולדו ב-1986